Odra Turo

Odra Turo () estas buroa nubskrapulo kun 25 etaĝoj en Frankfurto ĉe Odro (Germanujo), konstruite inter 1968 kaj 1975. Alteco ĝia estas 88,95 metroj. 
 Historio 
Konstruis ĉi turon laborkolektivo sub la gvidado de la arĥitektoj Hans Tulke kaj Paŭl Teichmann, parte kun dezajna kaj realiga helpado de junulaj brigadoj. La konstruoj daŭris ne tute 8 jaroj; ĝi estis planata kiel buroa komplekso. En la tempo de ĝia inaŭguro estis ene 274 litoj por dungitaoj VEB Halbleiterwerk Frankfurt, uzino de duonkonduktantoj, kaj 160 litoj por porjunula hotelo. Aldone troviĝis en ĝi parto de la datarpritraktadejo DVZ Frankfurt kaj teretaĝe librejo Ulrich-von-Hutten, vendejo Delikatladen (400 m²) kaj memservrestoracio Schnell-Gastronom. La 23-a etaĝo gastigis la kafejon Panorama-Café. La celo pretigi altkvalitajn manĝad-lokojn estis, por GDR-cirkonstancoj, ege ambicia. 

Post Turniĝo okazis (inter 1992 kaj 1994) restaŭrado kaj multekosta alikonstruado laŭ plnaoj de a arĥitektino Monika Krebs. En aŭgusto 1993 estis reinaŭguro kun malfermo de moderna aĉethalaro kaj aldono de lumreklamoj. Eĉ hodiaŭ temas pri urba emblemo kaj grava dunganto por Frankfurto (ĉ. 1400 homoj laboras ĉi tie). En 1999 la 24-a etaĝo ekgastis restoracion; la lasta etaĝo estas teknika estante iom pli malalta ol la aliaj.

Surtegmente troviĝas eta sendoturo por disaŭdigi (de aprilo 2021) la programon de la frekvencmodulada loka radifonia kanalo Oderwelle."Frankfurt (Oder) FM transmitter info" - ĉe: mscan.org

 Literaturo 
Architekturführer DDR: Bezirk Frankfurt (Oder). Unua eldono, fare de Ingrid Halbach k.a., VEB Verlag für Baŭwesen, Berlino 1984

 Eksteraj ligiloj 

hejmpaĝo

 Notoj 

Kategorio:Konstruaĵoj en Frankfurto ĉe Odro
Frankfurto
Kategorio:Nubskrapuloj 
Kategorio:Aperis en 1976